తెలంగాణలో మహిళా తహసీల్దార్ దారుణహత్య WATCH LIVE TV
మిథాలీ డ్రస్‌పై దుమారం.. తప్పుపడుతూ ట్వీట్లు!
మిథాలీకి కొంతమంది క్లాస్ పీకారు. ఆమె డ్రస్ విషయంలో వీరు అభ్యంతరం చెప్పారు.
TNN | Updated:
Sep 7, 2017, 12:57PM IST
​మొన్నామధ్య టీమిండియా పేస్ బౌలర్ షమీ తన భార్యతో కలిసి దిగిన ఫొటోలు సోషల్ మీడియాలో పెడితే కొంతమంది రెచ్చిపోయారు. షమీ భార్య స్లీవ్ లెస్ డ్రస్ వేసుకుందని దుమారం రేపారు. మరి అలాంటి వాళ్లే ఇప్పుడు మహిళా క్రికెట్ జట్టు కెప్టెన్ మిథాలీ రాజ్ పై కూడా అనుచితమైన ట్వీట్లు పెట్టారు. తన సన్నిహితురాళ్లతో కలిసి దిగిన గ్రూప్ సెల్ఫీని పోస్టు చేసిన మిథాలీకి కొంతమంది క్లాస్ పీకారు. ఆమె డ్రస్ విషయంలో వీరు అభ్యంతరం చెప్పారు.
మిథాలీ రాజ్ అంటే తమకు గౌరవం అంటూనే.. ఆమె వస్త్రధారణ మాత్రం బాగోలేదని వీరు చెప్పుకొచ్చారు. ఆమె డ్రస్ అసభ్యంగా ఉందని చెప్పుకొచ్చారు. మీరు ఇలాంటి దుస్తుల్లో కనిపిస్తారని మేం అనుకోలేదని కొన్ని ట్వీట్లు వచ్చాయి. మేము మీకు ఫ్యాన్స్ అని చెబుతూనే.. డ్రస్సింగ్ తీరు మాత్రం సమంజసంగా లేదని మరికొంత మంది మిథాలీ వస్త్రధారణ పట్ల అభ్యంతరం చెప్పారు.
వాటికి మిథాలీ రిప్లై ఏమీ ఇవ్వలేదు. కానీ.. ఆమె ఫాలోయర్లే కొంతమంది ఆమెను సమర్థించారు. మిథాలీ డ్రస్సింగ్ తీరును తప్పు పట్టేవారిది న్యారో మైండ్ సెట్ అని వారు అభిప్రాయపడ్డారు. తక్కువ బుద్ధితో, లేకిగా ఆలోచించే వాళ్లే మిథాలీ డ్రస్సింగ్ తీరును తప్పుపడుతున్నారని వారు అభిప్రాయపడ్డారు. వస్త్రధారణ విషయంలో మిథాలీకి తన ఇష్టపూర్వకంగా ఉండే స్వతంత్రం ఉందని.. ఈ విషయంలో మోరల్ పోలీసింగ్ వద్దని కొంతమంది స్పష్టం చేశారు. మిథాలీ ఇండియాకు గర్వకారణమని.. అలాంటి వారి విషయంలో అనుచితంగా మాట్లాడవద్దని మిథాలీ డ్రస్సింగ్ ను తప్పు పట్టే వారికి వీరు హితబోధ చేశారు.